


















A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1. VAISTINIO PREPARATO PAVADINIMAS

Ketanov 10 mg plėvele dengtos tabletės
[bookmark: _Hlk499103545]Ketorolako trometamolis


2. VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

[bookmark: _Hlk499103555]Kiekvienoje plėvele dengtoje tabletėje yra 10 mg ketorolako trometamolio.


3. PAGALBINIŲ MEDŽIAGŲ SĄRAŠAS


4. FARMACINĖ FORMA IR KIEKIS PAKUOTĖJE

20 plėvele dengtų tablečių


5. VARTOJIMO METODAS IR BŪDAS (-AI)

[bookmark: _Hlk499103560]Vartoti per burną.
Prieš vartojimą perskaitykite pakuotės lapelį.


6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

[bookmark: _Hlk499103568]Laikyti vaikams nepastebimoje ir nepasiekiamoje vietoje.


7. KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8. TINKAMUMO LAIKAS

Tinka iki: MMMM mm


9. SPECIALIOS LAIKYMO SĄLYGOS

[bookmark: _Hlk499103577]Laikyti ne aukštesnėje kaip 25 °C temperatūroje.
Laikyti gamintojo pakuotėje, kad preparatas būtų apsaugotas nuo šviesos ir drėgmės.


10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11. LYGIAGRETUS IMPORTUOTOJAS 

Lygiagretus importuotojas UAB „Lex ano“.


12. LYGIAGRETAUS IMPORTO LEIDIMO NUMERIS

Lyg.imp.Nr.: LT/L/18/0630/001


13. SERIJOS NUMERIS

Serija:


14. PARDAVIMO (IŠDAVIMO) TVARKA

[bookmark: _Hlk499103588]Receptinis vaistas.


15. VARTOJIMO INSTRUKCIJA


16. INFORMACIJA BRAILIO RAŠTU

Ketanov 10 mg tabletės


17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} 
SN: {numeris}
NN: {numeris} 


-------------------------------------------------------------------------------------------------------------------------------
[bookmark: _Hlk499103601]Gamintojas: TERAPIA S.A, 124 Fabricii Street, 400632 Cluj Napoca, Rumunija. 

Perpakavo BĮ UAB „Norfachema“.
Perpakavo UAB „Entafarma“.

Perpak.serija:






















B. PAKUOTĖS LAPELIS
Pakuotės lapelis: informacija vartotojui

Ketanov 10 mg plėvele dengtos tabletės
Ketorolako trometamolis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1. Kas yra Ketanov ir kam jis vartojamas
1. Kas žinotina prieš vartojant Ketanov 
1. Kaip vartoti Ketanov 
1. Galimas šalutinis poveikis
1. Kaip laikyti Ketanov
1. Pakuotės turinys ir kita informacija 


1. Kas yra Ketanov ir kam jis vartojamas

Ketanov yra nesteroidinis vaistas nuo uždegimo (NVNU), slopinantis skausmą. Vaistas vartojamas vidutinio stiprumo skausmui malšinti trumpą laiką (ne daugiau kaip 5 paras). Gydymas Ketanov pradedamas ligoninėje. 


1. Kas žinotina prieš vartojant Ketanov 

0. Ketanov vartoti negalima:
· jeigu yra alergija (padidėjęs jautrumas) ketorolakui trometamoliui, chemine struktūra panašioms medžiagoms arba bet kuriai pagalbinei Ketanov medžiagai (jos išvardytos 6 skyriuje), arba kitiems NVNU;
· jeigu anksčiau, vartojant kitų vaistų nuo skausmo ir uždegimo (pvz., ibuprofeno, acetilsalicilo rūgšties darinių) pasireiškė padidėjusio jautrumo reakcijų (astma, sloga, angioneurozinė edema (staigus lūpų, veido ir kaklo ar kitų kūno vietų tinimas), dilgėlinė arba sunkios anafilaksinės reakcijos);
· jeigu yra dalinis arba visiškas nosies polipų sindromas, angioneurozinė edema, bronchų spazmas;
· jeigu sirgote ar sergate bronchų astma;
· jeigu yra skrandžio arba dvylikapirštės žarnos opa arba anksčiau yra buvęs kraujavimas iš virškinimo trakto, išopėjęs arba prakiuręs virškinimo traktas;
· jeigu yra sunkus širdies nepakankamumas;
· jeigu sergama vidutinio sunkumo ar sunkia inkstų liga;
· jeigu yra sunki kepenų liga, t.y. kepenų cirozė ar sunkus hepatitas (kepenų uždegimas);
· jeigu įtariamas arba nustatytas kraujavimas į galvos smegenis;
· jeigu yra hemoraginė diatezė (polinkis kraujuoti);
· jeigu yra krešėjimo sutrikimų;
· jeigu vartojate antikoaguliantų (kraujo krešėjimą bloginančių vaistų);
· jeigu kartu vartojama kitų NVNU (įskaitant vaistus, slopinančius fermentą, vadinamą ciklooksigenaze-2), pentoksifilino (vaisto, plečiančio kraujagysles), probenecido (vaisto podagrai gydyti) arba ličio preparatų;
· jeigu organizme trūksta skysčių;
· jeigu pacientas vartoja diuretikų (šlapimą varančių vaistų);
· prieš operaciją ir operacijos metu; 
· jeigu Jums atlikta operacija, po kurios yra didelis kraujavimo pavojus arba vis dar kraujuojate;
· jaunesniems kaip 16 metų vaikams; 
· nėštumo trečiojo trimestro, gimdymo, pogimdyminio ar žindymo laikotarpiu.

Įspėjimai ir atsargumo priemonės 
Prieš pradėdami vartoti Ketanov, pasakykite gydytojui, jeigu:
· sergate skrandžio ar kita virškinimo trakto liga, tuštinatės juodomis išmatomis arba išmatose pastebite kraujo; 
· sergate kvėpavimo takų ligomis;
· sergate inkstų arba kepenų liga;
· turite aukštą kraujospūdį, sergate širdies ar kraujagyslių liga;
· yra sumažėjęs išskiriamo šlapimo kiekis;
· patino rankos, kojos arba kitos kūno dalys;
· po operacijos iš pjūvio prasidėjo kraujavimas arba pjūvio srityje atsirado kraujosruvų;
· planuojate nėštumą;
· esate vyresnis (-ė) nei 65 metų amžiaus (senyviems pacientams gali padidėti šalutinio poveikio pavojus).

Tokie vaistai, kaip Ketanov 10 mg tabletės, gali būti susiję su nedideliu širdies priepuolio (miokardo infarkto) ar insulto pavojaus padidėjimu. Bet koks pavojus yra labiau tikėtinas ilgą laiką vartojant vaistą didelėmis dozėmis. Neviršykite rekomenduotos dozės ar gydymo laiko. Jei Jūsų širdies veikla yra sutrikusi, patyrėte insultą arba galvojate, kad Jums galėtų grėsti šios būklės (pavyzdžiui, Jūsų kraujospūdis yra padidėjęs, sergate cukriniu diabetu, turite daug cholesterolio arba rūkote), turite aptarti gydymą su savo gydytoju arba vaistininku.

Ketanov gali sukelti pavojingų odos reakcijų. Jeigu pasireiškė odos išbėrimas, gleivinės pažeidimas arba kitokių padidėjusio jautrumo požymių, nedelsiant kreipkitės į gydytoją. 

Kiti vaistai ir Ketanov
Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.

Ketanov gali keisti kitų kartu vartojamų vaistų poveikį arba kiti vaistai gali keisti Ketanov poveikį. Ypač svarbu pasakyti gydytojui, jeigu vartojate: 
· vaistų, veikiančių kraujo krešėjimą (antikoaguliantų, pvz., heparino, varfarino, antitrombocitinių vaistų, pvz., klopidogrelio);
· vaistų, skirtų gydyti širdies ligoms (furozemido, kitų šlapimą varančių vaistų);
· vaistų nuo depresijos (ličio ar vaistų, vadinamų selektyviais serotonino reabsorbcijos inhibitoriais - SSRI);
· vaistų nuo padidėjusio kraujospūdžio;
· pentoksifilino (vaisto, plečiančio kraujagysles);
· probenecido (vaisto nuo podagros);
· metotreksato (vaisto, kuriuo gydomas vėžys, artritas, sunki psoriazė);
· kortikosteroidų (hormoninių vaistų nuo uždegimo ir alergijos);
· kitų nesteroidinių vaistų nuo uždegimo (pvz., ibuprofeno) arba aspirino.
 

Ketanov vartojimas su maistu ir gėrimais
Išgėrus Ketanov po riebaus maisto, gydomasis poveikis gali būti silpnesnis ir/arba pasireikšti vėliau.

Nėštumas ir žindymo laikotarpis
Prieš vartojant bet kokį vaistą, būtina pasitarti su gydytoju.
Ketanov negalima vartoti, jei 6 mėnesius ar daugiau esate nėščia, gimdote arba jei žindote kūdikį. Vartojant Ketanov gali tapti sunkiau pastoti. Pasakykite savo gydytojui, jei planuojate pastoti arba jeigu Jums sunku pastoti.

Vairavimas ir mechanizmų valdymas
Kai kuriems pacientams, gali pasireikšti svaigulys ir galvos skausmas, mieguistumas, regos sutrikimas, galvos sukimasis, nemiga. Jeigu atsirastų išvardytų arba kitų panašių vaisto poveikio požymių, vairuoti ir valdyti mechanizmus draudžiama.


1. Kaip vartoti Ketanov 

Ketanov visada vartokite tiksliai, kaip nurodė gydytojas. Jeigu abejojate, kreipkitės į gydytoją.

Ketanov vartokite valgydami arba po valgio. 

Vaistą užgerkite pilna stikline vandens.
Paprastai suaugusiems žmonėms galima gerti po 10 mg vaisto kas 4-6 valandas. 
Pacientams, vyresniems negu 65 metai, rekomenduojama paskirtą dozę vartoti kas 6 – 8 valandas.
Didžiausia rekomenduojama paros dozė yra 4 tabletės (40 mg).

Jei Ketanov prieš tai buvo leidžiama, dozę tabletėmis parinks gydytojas, atsižvelgęs į ligonio svorį, lytį ir inkstų funkciją.
Ketanov gerti ir leisti negalima ilgiau nei 5 dienas. Negalima gerti didesnės nei 90 mg Ketanov dozės per parą. Ligoniams, kurių inkstų funkcija susilpnėjusi, gydytojas paskirs vartoti mažesnę dozę.

Ką daryti pavartojus per didelę Ketanov dozę?
Vartoti didesnės vaisto dozės už tą, kurią paskyrė gydytojas, negalima. Vaisto perdozavus, nedelsdami kreipkitės į gydytoją ar artimiausią gydymo įstaigą. Patariama pasiimti vaisto pakuotę parodyti gydytojui.

Pamiršus pavartoti Ketanov
Negalima vartoti dvigubos dozės norint kompensuoti praleistą Ketanov dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

1. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems.

Nepageidaujamą poveikį galima sumažinti vartojant kiek galima trumpiau mažiausią veiksmingai simptomus kontroliuojančią vaisto dozę.
Nepageidaujamas poveikis gali pasireikšti net tokiu atveju, kada vaisto vartojama taip, kaip nurodė gydytojas.

Toliau išvardytas šalutinis poveikis, kuris gali pasireikšti vartojant Ketanov.

Infekcijos ir infestacijos: aseptinis meningitas (smegenų dangalų uždegimas).

Kraujo ir limfinės sistemos sutrikimai: trombocitopenija (kraujo plokštelių kiekio sumažėjimas, didinantis kraujavimo pavojų), purpura, kraujavimas iš nosies.

Imuninės sistemos sutrikimai: padidėjusio jautrumo reakcijos (anafilaksija ir anafilaktoidinės reakcijos), kurios gali pasireikšti bronchospazmu, paraudimu, išbėrimu, hipotenzija (kraujospūdžio sumažėjimu), gerklų paburkimu.

Metabolizmo ir mitybos sutrikimai: anoreksija (apetito nebuvimas), hiperkalemija (padidėjęs kalio kiekis kraujyje), hiponatremija (sumažėjęs natrio kiekis kraujyje).

Psichikos sutrikimai: mąstymo sutrikimas, depresija, nemiga, nerimas, nervingumas, psichozinės reakcijos, nenormalūs sapnai, haliucinacijos, euforija, dėmesio sutrikimas, mieguistumas, sumišimas, sujaudinimas.

Nervų sistemos sutrikimai: galvos skausmas, svaigulys, traukuliai, parestezija (tirpimo, “skruzdėlių bėgiojimo kūnu” pojūtis), hiperkinezija (betiksliai įvairių kūno dalių judesiai), skonio pokyčiai. 

Akių sutrikimai: regos nervo uždegimas, nenormali rega, regos sutrikimai.

Širdies sutrikimai: bradikardija (retas širdies ritmas), palpitacijos (stiprus, juntamas širdies plakimas), širdies nepakankamumas.
Vartojant NVNU buvo pranešta apie edemos (patinimo), hipertenzijos ir širdies nepakankamumo atvejus. 

Kraujagyslių sutrikimai: hipertenzija (didelis kraujospūdis), vazodilatacija (kraujagyslių išsiplėtimas), hipotenzija (mažas kraujospūdis), hematoma (kraujo išlaja), veido ir kaklo paraudimas, blyškumas, kraujavimas iš pooperacinių žaidų.
Kai kurių NVNU vartojimas (ypač didelėmis dozėmis ilgą laiką) gali būti susijęs su arterijų trombozės reiškinių (pvz., miokardo infarkto arba insulto) nedideliu rizikos padidėjimu. 

Kvėpavimo sistemos, krūtinės ląstos ir tarpuplaučio sutrikimai: plaučių edema (pabrinkimas), dusulys, astma.

Virškinimo trakto sutrikimai: dažniausiai pasireiškia nepageidaujamas poveikis virškinimo traktui. 
Gali atsirasti pepsinės skrandžio ar dvylikapirštės žarnos opos, virškinimo trakto perforacija (prakiurimas) arba kraujavimas iš virškinimo trakto, kuris, ypač senyviems ligoniams, kartais gali būti mirtinas.
Pavartojus vaisto gali pasireikšti pykinimas, vėmimas, viduriavimas, pilvo pūtimas, vidurių užkietėjimas, dispepsiniai (virškinimo sutrikimo) reiškiniai, pilvo skausmas, diskomfortas pilve, pilnumo jausmas, melena (juodos išmatos dėl virškinimo trakto kraujavimo), kraujavimas iš tiesiosios žarnos, vėmimas krauju, stomatitas (burnos gleivinės uždegimas), opinis stomatitas, ezofagitas (stemplės uždegimas), atsirūgimas, nepepsinės kilmės virškinimo trakto opos, burnos džiūvimas, pankreatitas (kasos uždegimas), kolito ir Krono ligos (storosios žarnos uždegimo) paūmėjimas. Rečiau buvo pranešta apie gastritą (skrandžio uždegimą).

Kepenų, tulžies pūslės ir latakų sutrikimai: hepatitas (kepenų uždegimas), cholestazinė gelta ir kepenų nepakankamumas.

Odos ir poodinio audinio sutrikimai: angioneurozinė edema (alerginės kilmės patinimas), sustiprėjęs prakaitavimas, eksfoliacinis dermatitas (odos uždegimas), makulopapulinis išbėrimas, niežėjimas, dilgėlinė, purpura, prakaitavimas, pūslinės reakcijos, įskaitant ir Stivenso-Džonsono (Stevens-Johnson) sindromą, labai retai toksinė epidermio nekrolizė (paviršinio odos sluoksnio ląstelių žūtis). 

Skeleto, raumenų ir jungiamojo audinio sutrikimai: raumenų skausmas.

Inkstų ir šlapimo takų sutrikimai: ūminis inkstų nepakankamumas, padažnėjęs šlapinimasis, padidėjęs ar sumažėjęs šlapimo kiekis, intersticinis nefritas (inkstų uždegimas), nefrozinis sindromas, šlapimo susilaikymas, hemolizinis ureminis sindromas, inkstų skausmai (kartu gali pasireikšti hematurija (kraujas šlapime) ir (arba) azotemija (padidėjęs azoto turinčių medžiagų, pvz., šlapalo, kiekis kraujyje). Kaip ir kitų NVNU atveju, pavartojus vieną ketorolako dozę gali pasireikšti inkstų funkcijos sutrikimo požymiai, įskaitant, bet neapsiribojant kreatinino ir kalio koncentracijos padidėjimu. 

Lytinės sistemos ir krūties sutrikimai: moterų nevaisingumas. 

Bendrieji sutrikimai ir vartojimo vietos pažeidimai: stiprus troškulys, astenija (bendras silpnumas), edema, karščiavimas, krūtinės skausmas, stiprus troškulys, kūno svorio padidėjimas.

Tyrimai: kraujavimo laiko pailgėjimas, šlapalo koncentracijos kraujyje padidėjimas, kreatinino kiekio kraujyje padidėjimas, kepenų funkcijos tyrimų rodmenų pokyčiai. 


Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


1. Kaip laikyti Ketanov

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje.
Laikyti gamintojo pakuotėje, kad vaistas būtų apsaugotas nuo šviesos ir drėgmės.

Ant etiketės, dėžutės ir lizdinės plokštelės po „Tinka iki/EXP“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.
1. 

6.	Pakuotės turinys ir kita informacija

Ketanov sudėtis
-	Veiklioji medžiaga yra ketorolako trometamolis. Kiekvienoje plėvele dengtoje tabletėje yra 10 mg ketorolako trometamolio.
-	Pagalbinės medžiagos yra: tabletės branduolyje - mikrokristalinė celiuliozė, kukurūzų krakmolas, koloidinis bevandenis silicio dioksidas, magnio stearatas; tabletės plėvelėje - hipromeliozė, makrogolis 400, talkas, titano dioksidas (E171).

Ketanov išvaizda ir kiekis pakuotėje
Baltos arba balkšvos spalvos, apvalios, abipus išgaubtos plėvele dengtos tabletės, vienoje pusėje turinčios įspaustą įrašą „KVT“.
Lizdinėje plokštelėje yra 10 tablečių. 
Kartono dėžutėje yra 20 plėvele dengtų tablečių.

Gamintojas
TERAPIA S.A
124 Fabricii Street, 
400632 Cluj Napoca,
Rumunija 



Lygiagretus importuotojas 
UAB ,,Lex ano”
Naugarduko g. 3, 
LT-03231 Vilnius
Lietuva

Perpakavo 
BĮ UAB „Norfachema“
Vytauto g. 6, Jonava
Lietuva

arba

UAB „Entafarma“
Klonėnų vs. 1
Širvintų r. sav.
Lietuva

Registruotojas eksportuojančioje valstybėje yra TERAPIA S.A, 124 Fabricii Street, 400632 Cluj Napoca, Rumunija.

[bookmark: _GoBack]Šis pakuotės lapelis paskutinį kartą peržiūrėtas 2018-12-14.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.


